Document ID: 31995R1922

ΚΑΝΟΝΙΣΜΟΣ (ΕΚ) αριθ. 1922/95 ΤΗΣ ΕΠΙΤΡΟΠΗΣ της 3ης Αυγούστου 1995 για τροποποίηση του κανονισμού (ΕΟΚ) αριθ. 627/85 σχετικά με την ενίσχυση στην αποθεματοποίηση και τη χρηματική αντιστάθμιση για μη μεταποιημένες σταφίδες και ξηρά σύκα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 1032/95 της Επιτροπής (2), και ιδίως το άρθρο 8 παράγραφος 7,
Εκτιμώντας:
ότι ο κανονισμός (ΕΟΚ) αριθ. 627/85 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1363/95 (4) καθορίζει, στα άρθρα 3 και 6, τα χρονικά διαστήματα και τις προθεσμίες υποβολής, από τους οργανισμούς αποθεματοποίησης, των αιτήσεων για ενίσχυση στην αποθεματοποίηση και για χρηματική αντιστάθμιση 7 ότι η πρώτη περίοδος φαίνεται υπερβολικά μαρκάς διαρκείας στην ειδική περίπτωση των ξηρών σύκων τα οποία πωλούνται γρήγορα μετά την ανάληψη τους, προκειμένου να χρησιμοποιηθούν για χρήσεις άλλες πλην της διατροφής του ανθρώπου 7 ότι, πρέπει, επομένως, να μειωθεί η περίοδος αυτή προκειμένου να αποφευχθούν οι υπερβολικές καθυστερήσεις στην καταβολή, στους οργανισμούς αποθεματοποίησης των εξόδων αποθεματοποίησης, και της χρηματικής αντιστάθμισης 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 3 παράγραφος 2 πρώτο εδάφιο του κανονισμού (ΕΟΚ) αριθ. 627/85 αντικαθίσταται από το ακόλουθο κείμενο:
«Η πρώτη αίτηση για ενίσχυση στην αποθεματοποίηση, όσον αφορά προϊόντα που αγοράστηκαν κατά τη διάρκεια δεδομένης περιόδου εμπορίας, καλύπτει την περίοδο από τη στιγμή της ανάληψης των προϊόντων μέχρι τις 31 Αυγούστου, για τα ξηρά σύκα και μέχρι τις 30 Νοεμβρίου για τη σταφίδα.».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Αυγούστου 1995.

Labels: 17
6